***Projektas***

|  |
| --- |
|  |
| PAGĖGIŲ SAVIVALDYBĖS TARYBA**sprendimas****DĖL PAGĖGIŲ SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO** |
| 2018 m. spalio 10 d. Nr. T1-157Pagėgiai |
|  |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 3 punktu, Pagėgių savivaldybės taryba nusprendžia:

1. Patvirtinti Pagėgių savivaldybės neformaliojo vaikų švietimo lėšų skyrimo ir panaudojimo tvarkos aprašą (pridedama).
2. Pripažinti netekusiu galios Pagėgių savivaldybės tarybos 2017 m. balandžio 27 d. sprendimą Nr. T-59 „Dėl Pagėgių savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ su visais pakeitimais ir papildymais.
3. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyriausiasis specialistas Valdas Vytuvis

Švietimo skyriaus vedėja Virginija Sirvidienė

Kalbos ir archyvo tvarkytoja Laimutė Mickevičienė

Parengė Solveiga Budrikienė,

Švietimo skyriaus vyriausioji specialistė

 PATVIRTINTA

 Pagėgių savivaldybės tarybos

 2018 m. lapkričio d.

 sprendimu Nr. T-

**PAGĖGIŲ SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠAS**

I SKYRIUS

BENDROSIOS NUOSTATOS

1. Pagėgių savivaldybės (toliau – Savivaldybė) Neformaliojo vaikų švietimo lėšų skyrimo ir panaudojimo tvarkos aprašo (toliau – Aprašas) paskirtis – apibrėžti mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas skiriamų Europos Sąjungos finansinės paramos, bendrojo finansavimo ir kitų Lietuvos Respublikos valstybės biudžeto lėšų (toliau kartu – NVŠ lėšos) skyrimo principus, NVŠ lėšų naudojimą, reikalavimus švietimo teikėjui ir NVŠ programoms, NVŠ lėšomis finansuojamų vaikų apskaitą, NVŠ programų vertinimo, kokybės užtikrinimo ir atsiskaitymo už NVŠ lėšas tvarką.
2. Savivaldybėje NVŠ lėšos skiriamos neformaliojo vaikų švietimo plėtotei, siekiant didinti vaikų, ugdomų pagal NVŠ programas, skaičių.

II SKYRIUS

nVŠ lėšų skyrimo PRINCIPAI

1. NVŠ lėšos Savivaldybei skiriamos taip:
	1. nustatoma vienam mokiniui mėnesiui skiriama lėšų suma, kuri apskaičiuojama visą NVŠ skirtą sumą padalinus iš mokinių, kurie praėjusių kalendorinių metų rugsėjo 1 d. mokėsi pagal bendrojo ugdymo programas, skaičiaus ir iš finansuojamo laikotarpio mėnesių skaičiaus;
	2. Savivaldybei tenkanti NVŠ lėšų suma apskaičiuojama vienam mokiniui mėnesiui 3.1 papunktyje nustatytą dydį padauginus iš Savivaldybėje praėjusių kalendorinių metų rugsėjo 1 d. pagal bendrojo ugdymo programas besimokiusių vaikų skaičiaus ir finansuojamo laikotarpio mėnesių skaičiaus. NVŠ lėšos Savivaldybei skiriamos švietimo ir mokslo ministro įsakymu.
2. NVŠ lėšomis gali būti finansuojama tik viena vaiko pasirinkta NVŠ programa, kuriai NVŠ lėšas skiria ta savivaldybė, kurioje vaikas mokosi pagal NVŠ programą, nepriklausomai, kurioje savivaldybėje jis gyvena ir mokosi pagal bendrojo ugdymo programą.
3. Jei NVŠ lėšų yra mažiau nei vaikų, norinčių dalyvauti NVŠ programose, pirmumo teise finansuojamos prioritetinių krypčių NVŠ programos.

**III SKYRIUS**

**NVŠ LĖŠŲ NAUDOJIMAS**

1. Rekomenduojama NVŠ lėšų suma vienam NVŠ programoje dalyvaujančiam vaikui yra 15 eurų per mėnesį. Ši suma gali būti perskaičiuojama atsižvelgiant į Savivaldybei skirtų NVŠ lėšų dydį NVŠ programoms finansuoti, prioritetus, NVŠ programose dalyvaujančių mokinių skaičių ir kitus nenumatytus atvejus, bet ji negali būti mažesnė nei 10 eurų ir didesnė nei 20 eurų per mėnesį.
2. Savivaldybei padidinus ar sumažinus NVŠ lėšų vienam mokiniui dydį, neformaliojo vaikų švietimo teikėjai turi užtikrinti ugdymo kokybę, NVŠ lėšų efektyvų ir racionalų panaudojimą.
3. NVŠ lėšos švietimo teikėjui skiriamos, jei visu Savivaldybės nustatytu NVŠ krepšelio dydžiu mažinamas savivaldybės, valstybės ar kito švietimo teikėjo nustatytas mokestis / paslaugos kaina asmeniui už neformalųjį vaikų švietimą.
4. NVŠ lėšos skiriamos vaiko, dalyvaujančio NVŠ programoje, ugdymo procesui ir su juo susijusioms išlaidoms finansuoti.
5. NVŠ lėšų negalima naudoti:
	1. pramoginių ir poilsio renginių išlaidoms apmokėti;
	2. NVŠ programoms, kai NVŠ teikėjas yra mokykla, teikianti bendrąjį ugdymą, finansuoti;
	3. rekonstrukcijos, remonto, statybos išlaidoms padengti ir ilgalaikiam turtui įsigyti;
	4. NVŠ programos vykdytojo įsiskolinimams padengti.

**IV SKYRIUS**

**REIKALAVIMAI ŠVIETIMO TEIKĖJUI**

1. NVŠ lėšomis NVŠ programas įgyvendinti gali visi švietimo teikėjai, išskyrus mokyklas, teikiančias bendrąjį ugdymą, kurie:
	1. turi teisę vykdyti švietimo veiklą;
	2. registruoti Švietimo ir mokslo institucijų registre (toliau – ŠMIR). Registravimo tvarka pateikta adresu www.smir.smm.lt, ŠMIR techninio darbo organizavimo tvarkos aprašas (byla – SMIR\_tvarkos\_aprasas\_20150720.pdf);
	3. turi NVŠ programai (-oms) įgyvendinti pritaikytas patalpas, įrangą, priemones;
	4. užtikrina vaikui saugią ir sveiką ugdymo(si) aplinką teisės aktų nustatyta tvarka;
	5. turi asmenis, pagal Lietuvos Respublikos švietimo įstatymą galinčius dirbti neformaliojo vaikų švietimo mokytojais: pedagogus; asmenis, įgijusius aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir per vienerius metus nuo darbo mokytoju pradžios švietimo ir mokslo ministro nustatyta tvarka išklausiusius pedagoginių ir psichologinių žinių kursą; asmenis, baigusius profesinio mokymo programą, įgijusius vidurinį išsilavinimą ir kvalifikaciją, turinčius 3 metų darbo stažą ir švietimo ir mokslo ministro nustatyta tvarka išklausiusius pedagoginių ir psichologinių žinių kursą; asmenis, įgijusius vidurinį išsilavinimą ir švietimo ir mokslo ministro nustatyta tvarka išklausiusius pedagoginių ir psichologinių žinių kursą.
2. Laisvieji mokytojai (menininko statusą turintys asmenys, kultūros darbuotojai ir pan.), norintys įgyvendinti NVŠ programas:
	1. turi atitikti reikalavimus, nustatytus Aprašo 11.5 papunktyje;
	2. teisės aktų nustatyta tvarka turi įsigyti verslo liudijimą ar individualios veiklos pažymą;
	3. turi registruotis ŠMIR ir, vadovaudamiesi 11.2 papunktyje nurodyta tvarka, užpildyti laisvojo mokytojo duomenų registravimo kortelę.
3. Švietimo teikėjas iš ŠMIR išregistruojamas Švietimo ir mokslo institucijų registro nuostatų, patvirtintų Lietuvos Respublikos švietimo ir mokslo ministro 2004 m. lapkričio 29 d. įsakymu Nr. ISAK-1871 „Dėl Švietimo ir mokslo institucijų registro nuostatų patvirtinimo“, nustatyta tvarka.

**V SKYRIUS**

**REIKALAVIMAI NVŠ PROGRAMOMS**

1. NVŠ programos turi atliepti Lietuvos Respublikos švietimo įstatyme apibrėžto kito neformaliojo vaikų švietimo paskirtį ir Neformaliojo vaikų švietimo koncepcijos, patvirtintos Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, nuostatas.
2. NVŠ programos turi būti registruotos Kvalifikacijos tobulinimo programų ir renginių registre (toliau – KTPRR). Tuo atveju, kai švietimo teikėjas vykdo programas skirtingose savivaldybėse, kiekviena programa yra registruojama atskirai, t. y. kiekviena NVŠ programa privalo turėti unikalų KTPRR kodą.
3. NVŠ programos veiklos turi būti įgyvendinamos ne rečiau kaip po 2 pedagoginio darbo valandas per savaitę arba ne mažiau kaip 8 pedagoginio darbo valandas per mėnesį.
4. Maksimalus vaikų skaičių NVŠ programos įgyvendinimo grupėje – 25 vaikai.

**VI SKYRIUS**

**NVŠ PROGRAMŲ VERTINIMAS, KOKYBĖS UŽTIKRINIMAS IR NVŠ LĖŠAS GAUNANČIŲ VAIKŲ APSKAITA**

1. Švietimo teikėjas, atitinkantis Aprašo 11 punkte numatytus reikalavimus (toliau – NVŠ teikėjas), Savivaldybei teikia užpildytą NVŠ programos atitikties reikalavimams paraiškos formą (1 priedas). NVŠ teikėjas gali teikti kelias programas, vienai programai pildoma vienaparaiškos forma. Paraiškos formos skelbiamos KTPRR.
2. NVŠ programa teikiama vertinti Savivaldybės administracijos direktoriaus įsakymu sudarytai NVŠ programų vertinimo komisijai (toliau – Komisija), kuri nustato, ar NVŠ programa atitinka nustatytus reikalavimus ir gali būti finansuojama NVŠ lėšomis. Komisija sudaroma iš įvairių institucijų atstovų, nepriklausomų vertintojų, turinčių patirties NVŠ srityje.
3. NVŠ programa vertinama pagal NVŠ programos vertinimo kriterijus (2 priedas). Prioritetai teikiami šioms ugdymo kryptims:
	1. programoms vykdomoms Savivaldybės kaimiškose vietovėse;
	2. vaikų užimtumą skatinančioms programoms;
	3. vaikų mokymo plaukti programoms.
4. Savivaldybės administracijos direktorius, atsižvelgdamas į Komisijos siūlymą, priima sprendimą dėl programos atitikties reikalavimams. Esant pažeidimams dėl programos vykdymo proceso ar ugdymo kokybės, Savivaldybės administracijos direktoriaus sprendimu programos atitiktis panaikinama. Kitais atvejais programos atitiktis gali būti pratęsiama. Naujai teikiamos NVŠ programos vertinamos ne rečiau kaip 2 kartus per metus. Programų teikimo ir vertinimo laikai skelbiami Savivaldybės interneto svetainėje (www.pagegiai.lt).
5. Priėmus sprendimą dėl programos atitikties reikalavimams, per tris darbo dienas nuo Savivaldybės administracijos direktoriaus sprendimo Savivaldybės atsakingas asmuo pažymi tai KTPRR. NVŠ programos, atitinkančios reikalavimus, taip pat skelbiamos Savivaldybės interneto svetainėje (www.pagegiai.lt) kartu su kvietimu vaikams (tėvams, globėjams, rūpintojams) registruotis į NVŠ programą.
6. NVŠ teikėjas sudaro mokymo sutartis su paslaugos gavėju, elektroniniu būdu užpildydamas mokymo sutartį (Aprašo 3 priedas). Švietimo įstatymo nustatyta tvarka ir per 3 darbo dienas nuo sutarties pasirašymo registruoja vaikus Mokinių registre, pažymėdamas finansavimo NVŠ lėšomis požymį. Vaikams baigus programą ar nutraukus mokymo sutartį, NVŠ teikėjas per 3 darbo dienas Mokinių registre pašalina įrašą apie vaiko dalyvavimą NVŠ lėšomis finansuojamoje programoje.
7. NVŠ lėšos NVŠ teikėjui skiriamos Savivaldybės administracijos direktoriaus įsakymu. Savivaldybė perveda NVŠ lėšas NVŠ teikėjui, pasirašius neformaliojo vaikų švietimo lėšų skyrimo ir naudojimo sutartį, pagal vaikų, sudariusių sutartis dėl dalyvavimo NVŠ programoje, skaičių, numatydama švietimo teikėjo įsipareigojimus ir atsakomybę už netinkamą NVŠ lėšų naudojimą ir ugdymo proceso organizavimą.
8. Savivaldybė naudoja NVŠ lėšas teisės aktų nustatyta tvarka ir užtikrina šių lėšų panaudojimą  pagal tikslinę paskirtį, vykdo NVŠ programų įgyvendinimo stebėseną Savivaldybės administracijos direktoriaus nustatyta tvarka, užtikrina programos vykdymo kokybę ir priežiūrą.

**VII SKYRIUS**

**ATSISKAITYMAS UŽ NVŠ LĖŠAS**

1. Savivaldybė už Europos Sąjungos finansinės paramos ir bendrojo finansavimo NVŠ lėšas atsiskaito teisės aktų nustatyta tvarka.
2. Savivaldybė už panaudotas valstybės biudžeto (išskyrus Europos Sąjungos finansinės paramos ir bendrojo finansavimo) NVŠ lėšas per 20 darbo dienų, pasibaigus kalendoriniams metams, Švietimo ir mokslo ministerijos (toliau – Ministerija) Buhalterinės apskaitos skyriui pateikia formą Nr. 2 – biudžeto išlaidų sąmatos vykdymo 20   m.        d. ataskaitą, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, banko išrašą arba laisvos formos pažymą apie lėšų likutį sąskaitoje.
3. Iki kitų metų sausio 5 d. Savivaldybė skirtas ir nepanaudotas valstybės biudžeto (išskyrus Europos Sąjungos finansinės paramos ir bendrojo finansavimo) NVŠ lėšas turi grąžinti į Ministerijos sąskaitą Nr. LT307300010002457205.

VIII SKYRIUS

BAIGIAMOSIOS NUOSTATOS

1. NVŠ programoms finansuoti gali būti naudojamos rėmėjų, tėvų ir kitos lėšos teisės aktų nustatyta tvarka.
2. Siekiama, kad NVŠ programos būtų įgyvendinamos kuo arčiau vaiko gyvenamosios vietos ar mokyklos, kurioje jis mokosi. Rekomenduojama NVŠ programas įgyvendinti bendrojo ugdymo mokyklų, kultūros įstaigų ir kitose saugiose ir tam tikslui pritaikytose erdvėse.
3. Savivaldybės švietimo registrų tvarkytojas ir už NVŠ atsakingas darbuotojas konsultuoja asmenis Aprašo įgyvendinimo klausimais, padeda užpildyti duomenų registravimo formas, teikia kitą informacinę ir metodinę pagalbą švietimo teikėjams.
4. Savivaldybė, skirstydama NVŠ lėšas, siekia, kad NVŠ dalyvaujančių vaikų skaičius padidėtų maksimaliai, būtų užtikrinta NVŠ programų įvairovė, kokybė ir prieinamumas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagėgių savivaldybės

Neformaliojo vaikų švietimo

lėšų skyrimo ir panaudojimo

tvarkos aprašo

1 priedas

**NEFORMALIOJO VAIKŲ ŠVIETIMO PROGRAMOS ATITIKTIES REIKALAVIMAMS**

**PARAIŠKOS FORMA**

|  |  |
| --- | --- |
|  |  |
| **INFORMACIJA APIE NEFORMALIOJO VAIKŲ ŠVIETIMO TEIKĖJĄ** |
| Informacija apie neformaliojo vaikų švietimo (toliau – NVŠ) teikėją – juridinį asmenį |
| 1. | Pavadinimas |  |
| 2. | Kodas |  |
| 3. | Juridinis statusas |  |
| 4. | Adresas |  |
| 5. | Telefono numeris |  |
| 6. | El. pašto adresas |  |
| 7. | Interneto svetainės adresas |  |
| 8 | Pagrindinė veiklos sritis (įrašykite švietimas, sportas, kultūra, turizmas ir pan.) |  |
| 9. | Teikėjo kodas Švietimo ir mokslo institucijų registre |  |
| Informacija apie NVŠ teikėjo (institucijos) vadovą |
| 10. | Vardas ir pavardė |  |
| 11.  | El. pašto adresas |  |
| 12.  | Telefono numeris |  |
| Informacija apie NVŠ teikėją – fizinį asmenį |
| 13. | Vardas ir pavardė |  |
| 14. | Viešai skelbtinas adresas, telefono Nr., el. pašto adresas, interneto svetainės adresas |  |
| Informacija apie NVŠ teikėjo (fizinio / juridinio asmens) patirtį NVŠ srityje |
| 15. | Teikėjas turi patirties įgyvendinti NVŠ programas | ☐Taip  | ☐Ne |
|  | Išvardijamos šiuo metu ar per pastaruosius dvejus metus vykdytos veiklos: |
|  | Programos, projekto, veiklos pavadinimas | Trukmė |
|  | 1) |  |
|  | 2) |  |
|  | ... |  |
| 16. | Teikėjas gali pateikti turimos patirties ir veiklos įrodymus, rekomendacijas | ☐Taip | ☐Ne |
|  | Institucijos, galinčios rekomenduoti NVŠ teikėją kaip kokybiškų NVŠ paslaugų teikėją ar bendradarbiavimo NVŠ srityje partnerį  |
|  | Pavadinimas | Adresas | Telefonas | El. paštas | Rekomenduoja / bendradarbiauja |
|  | 1) |  |  |  | ☐R | ☐B |
|  | 2) |  |  |  | ☐R | ☐B |
|  | ... |  |  |  |  |  |
|  |  |  |  |  |  |  |  |  |  |

|  |
| --- |
| **INFORMACIJA APIE NVŠ PROGRAMĄ**  |
|  | Informacija apie NVŠ programos rengėją |
| 1. | Vardas ir pavardė  |
| 2. | Išsilavinimas ir kvalifikacija |
| 3. | El. pašto adresas  |
| 4.  | Telefono numeris |
| 5.  | Darbovietė, pareigos |
|  | Informacija apie NVŠ programos turinį |
| 6.  | Programos pavadinimas(konkretus, tiesiogiai susijęs su programos turiniu) |
|  |
| 7. | NVŠ programos kodas Kvalifikacijos tobulinimo programų ir renginių registre (KTPRR) |
|  |
| 8.  | Programos anotacija (esmė, turinys, numatomos veiklos, naudos vaikams pagrindimas) |
|  |
| 9.  | Programos įgyvendinimo vieta (nurodyti vietą, jei įmanoma – ir adresą) |
|  |
| 10.  | Nuoroda į išsamesnę informaciją (tinklalapis, kuriame pateikiama kita svarbi informacija apie programą) |
| http:// |
| 11.  | Ugdymo kryptis (pagal NVŠ ugdymo krypčių klasifikatorių) |
| ☐ Muzika☐ Dailė☐ Šokis☐ Teatras☐ Sportas☐ Techninė kūryba☐ Turizmas ir kraštotyra☐ Gamta, ekologija | ☐ Saugus eismas☐ Informacinės technologijos☐ Technologijos☐ Medijos☐ Etnokultūra☐ Kalbos☐ Pilietiškumas☐ Kita (įrašyti)........................ |
| 12.  | NVŠ programos tikslas(formuluojamas aiškiu teiginiu, apibūdinančiu programos visumą ir pagrindinę ugdomą kompetenciją) |
|  |
| 13.  | NVŠ programos uždaviniai(formuluojami ne daugiau kaip 3 konkretūs uždaviniai, nurodantys trumpalaikį tikslo įgyvendinimo rezultatą. Uždaviniai išdėstomi taip, kad nuosekliai atspindėtų programos realizavimo galimybes) |
|  |
| 14.  | Pažymėkite, kurie programos uždaviniai atitinka šiuosNeformaliojo vaikų švietimo koncepcijoje, patvirtintoje Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, apibrėžtus NVŠ uždavinius:☐ugdyti ir plėtoti vaikų kompetencijas per saviraiškos poreikio tenkinimą;☐ ugdyti pagarbą žmogaus teisėms, orumą, pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdo įvairovę;☐ ugdyti gebėjimą kritiškai mąstyti, rinktis ir orientuotis dinamiškoje visuomenėje;☐ spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai ir ekonomiškai nepalankios aplinkos ar turinčių specialiųjų ugdymosi poreikių), ypatingų poreikių (itin gabių ir talentingų) vaikų, iškritusių iš švietimo sistemos, integravimas į visuomeninį gyvenimą, socialinių problemų sprendimas;☐ padėti spręsti integravimosi į darbo rinką problemas;☐ tobulinti tam tikros srities žinias, gebėjimus ir įgūdžius, suteikti asmeniui papildomų dalykinių kompetencijų. |
| ☐ TAIP |
| 15.  | Pažymėkite kompetencijas, kurias įgis arba patobulins vaikai, baigę programą: |
| Kompetencijų sritis | Kompetencijos  |
| Asmeninės kompetencijos | ☐ Pažinti save ir save gerbti☐ Įvertinti savo jėgas ir priimti iššūkius☐ Kryptingai siekti tikslų☐ Atsispirti neigiamai įtakai, laikytis duoto žodžio☐ Valdyti emocijas ir jausmus☐ Kita – *įrašykite:* |
| Socialinės kompetencijos | ☐ Gerbti kitų jausmus, poreikius ir įsitikinimus☐ Pozityviai bendrauti, būti atsakingam, valdyti konfliktus☐ Padėti kitiems ir priimti pagalbą☐ Dalyvauti bendruomenės ir visuomenės gyvenime☐ Kita – *įrašykite:* |
| Iniciatyvumo ir kūrybingumo kompetencijos | ☐ Mąstyti kūrybingai, drąsiai kelti idėjas☐ Inicijuoti idėjų įgyvendinimą, įtraukti kitus☐ Aktyviai ir kūrybingai veikti☐ Pagrįstai rizikuoti, mokytis iš nesėkmių☐ Kita – *įrašykite:* |
| Komunikavimo kompetencijos | ☐ Išsakyti mintis☐ Išklausyti☐ Tinkamai naudoti ir suprasti kūno kalbą☐ Parinkti tinkamą kalbos stilių☐ Kita – *įrašykite:* |
| Pažinimo kompetencijos | ☐ Klausti ir ieškoti atsakymų☐ Daryti išvadas☐ Plėsti akiratį☐ Stebėti, vertinti☐ Būti atkakliam ir turėti teigiamą požiūrį į mokymąsi☐ Kita – *įrašykite:* |
| Mokėjimo mokytis kompetencijos | ☐ Mokytis noriai, pasitikėti savo jėgomis☐ Išsikelti realius mokymosi tikslus☐ Pasirinkti mokymosi strategijas ir priemones☐ Vertinti mokymosi pažangą☐ Numatyti tolesnius žingsnius☐ Kita – *įrašykite:* |
|  | Dalykinės kompetencijos | Įrašykite |
| 16.  | NVŠ programos turinys (turinio sudėtinės dalys turi sietis su programos uždaviniais, veiklų pobūdis ir trukmė turi būti subalansuoti (teorija ir praktika; fizinis aktyvumas, protinė veikla ir dvasinis tobulėjimas; pateikiamas ne užsiėmimo, bet visos teikiamos programos turinys) |
| Eil. Nr. | Sudėtinė dalis (tema) | Veiklos apibūdinimas | Metodai | Ugdomos bendrosios ir dalykinės kompetencijos | Trukmė(val.) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  | Iš viso val.: |  |
| 17.  | Programos apimtis ir trukmė |
|  | valandas per savaitę |  | kartus per mėnesį |  | mėnesiųskaičius  |
| Mažiausia 2 val. per savaitę | Mažiausia 8 val. per mėnesį | Mažiausia 3 mėn. |
| 18. | Vaikų amžius (galimi keli pasirinkimai) |
| ☐ 6 ☐ 7 ☐ 8 ☐ 9 ☐ 10 ☐ 11 ☐ 12 ☐ 13 ☐ 14 ☐ 15 ☐ 16 ☐ 17 ☐ 18 ☐ 19 metų;tik specialiųjų ugdymosi poreikių turinčių asmenų:☐ 20 ☐ 21 metai |
| 19. | Vaikų, kuriems skiriama NVŠ programa, lytis (galimi keli pasirinkimai) |
| ☐ Berniukams   ☐ Mergaitėms |
| 20. | Kita svarbi informacija(jeigu yra specialių reikalavimų programos dalyviams ar specifinės informacijos apie programą) |
|  |
| 21. | Numatomas grupės dydis (vaikų skaičius grupėje) |
|  |
| 22.   | Numatomas grupių skaičius |
|  |
| 23.  | Numatoma paslaugos kaina asmeniui |
|  |
| 24.  | Vaikų vaidmuo įgyvendinant programą (galimybės atsiskleisti jų iniciatyvai, priimti sprendimus, pasirinkti ugdymo metodus, koreguoti turinį ir pan.) |
|  |
| 25.  | Vaikų pažangos skatinimas, vertinimas ir įsivertinimas (kaip bus skatinama visų programoje dalyvaujančių vaikų motyvacija dalyvauti ir siekti pažangos, kokiais būdais vertinama pažanga, kaip bus atliekamas įsivertinimas, paliudijami ugdytinių pasiekimai ugdymo procese) |
|  |
| 26. | NVŠ mokytojų kvalifikacija (įvardykite išsilavinimą, patirtis ir kvalifikaciją, kompetencijas) |
|  |
| 27. | Patvirtinkite, kad, vykdant programą, bus vadovaujamasi šiais NVŠ principais: |
| savanoriškumo – vaikai laisvai renkasi švietimo teikėją ir jo siūlomas veiklas;prieinamumo – veiklos ir metodai yra prieinami visiems vaikams pagal amžių, išsilavinimą, turimą patirtį, nepaisant jų socialinės padėties;individualizavimo – ugdymas individualizuojamas pagal kiekvienam vaikui reikalingą kompetenciją, atsižvelgiant į jo asmenybę, galimybes, poreikius ir pasiekimus;aktualumo – veiklos, skirtos socialinėms, kultūrinėms, asmeninėms, edukacinėms, profesinėms ir kitoms kompetencijoms ugdyti;demokratiškumo – mokytojai, tėvai (globėjai, rūpintojai) ir vaikai yra aktyvūs ugdymo(si) proceso kūrėjai, kartu identifikuoja ugdymosi poreikius;patirties – ugdymas grindžiamas patyrimu ir jo refleksija;ugdymosi grupėje – mokomasi spręsti tarpasmeninius santykius, priimti bendrus sprendimus, dalytis darbais ir atsakomybe;pozityvumo – ugdymosi procese kuriamos teigiamos emocijos, sudaromos sąlygos gerai vaiko savijautai. |
| ☐ TAIP |
| 28. | Patvirtinkite, kad:vykdant NVŠ programą, teorinio mokymo seminarų, sporto varžybų, kultūros ir meno, politinių, religinių renginių bei renginių, skirtų akademinėms ir profesinėms žinioms ar patirčiai įgyti, organizavimas bus tik priemonė programos tikslams pasiekti, tačiau ne pagrindinis programos tikslas, uždavinys ir rezultatas;vykdant programą, nebus teikiamos korepetitoriaus paslaugos.Programos įgyvendinimo priemonės:nekelia grėsmės žmonių sveikatai, garbei ir orumui, viešajai tvarkai;jokiais būdais neišreiškia nepagarbos Lietuvos valstybės tautiniams ir religiniams jausmams ir simboliams;jokiais būdais neišreiškia smurto, prievartos, neapykantos, nepopuliarina narkotikų ir kitų psichotropinių, toksinių ir kitų stipriai veikiančių medžiagų;jokiais kitais būdais nepažeidžia Lietuvos Respublikos Konstitucijos, įstatymų ir kitų teisės aktų. |
| ☐ TAIP |
|  | Patvirtinkite, kad prisiimate atsakomybę už tai, jog programą įgyvendins asmenys, pagal Švietimo įstatymą turintys teisę dirbti NVŠ mokytojais☐ TAIP |
|  | Patvirtinkite, kad prisiimate atsakomybę už sveiką ir saugią vaikų mokymosi aplinką |
| ☐ TAIP |
|  | Patvirtinkite, kad turite tinkamos įrangos ir priemonių NVŠ programai įgyvendinti |
| ☐ TAIP |
|  | Patvirtinkite, kad turite lėšų NVŠ programos įgyvendinimo pradžiai (ne mažiau kaip mėn.) |
| ☐ TAIP |
|  |  |  |  |  |  |  |  |  |  |  |  |  |

|  |  |  |
| --- | --- | --- |
| Institucijos vadovas / laisvasis mokytojasA. V. | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(vardas, pavardė)* | \_\_\_\_\_\_\_\_\_\_\_\_\_\_\_\_\_\_*(parašas)* |

\_\_\_\_\_\_\_\_\_\_\_\_\_\_\_\_\_\_

Pagėgių savivaldybės

Neformaliojo vaikų švietimo

lėšų skyrimo ir panaudojimo

tvarkos aprašo

2 priedas

**Neformaliojo vaikų ŠVIETIMO programOS atitikties reikalavimams**

**VERTINIMO  FORMA**

|  |  |  |
| --- | --- | --- |
| Neformaliojo vaikų švietimo programos (toliau – NVŠ programos) teikėjas | NVŠ programos pavadinimas | NVŠ programos kodas KTPRR |
|  |  |  |

|  |  |  |  |
| --- | --- | --- | --- |
| Vertinimo kriterijus | Kriterijaus rodiklis | Apibūdinimas | Vertinimas  |
| 1. NVŠ programos tikslingumas  | 1.1. Prioritetai | Programa atitinka savivaldybės nustatytus prioritetus, jei tokie yra. |  |
| 1.2. Principai  | Teikėjas deklaruoja, kad, vykdant programą, bus vadovaujamasi NVŠ principais. |  |
| 1.3. Tikslas | NVŠ programos tikslas formuluojamas aiškiai, atliepia programos visumą ir pagrindinę ugdomą kompetenciją.  |  |
| 1.4. Uždaviniai | Uždaviniai konkretūs, atspindintys siekiamą rezultatą.  |  |
| Teikėjas patvirtina, kad programos uždaviniai atitinka paraiškoje pateiktus bendruosius NVŠ programos uždavinius. |  |
| 2. Ugdymo turinys | 2.1. Temos ir veiklos | NVŠ programos sudėtinės dalys (temos) ir jas atskleisianti veikla siejasi su programos uždaviniais. Veiklų pobūdis ir trukmė subalansuoti (teorija ir praktika; fizinis aktyvumas ir protinė veikla, dvasinis tobulėjimas). |  |
| 2.2. Metodai | Atitinka numatytas ugdyti kompetencijas ir dera su NVŠ principais. |  |
| 2.3. Ugdomos kompetencijos | Įvardytos bendrosios (asmeninės, socialinės, iniciatyvumo ir kūrybingumo, komunikavimo, pažinimo, mokėjimo mokytis) kompetencijos.Aiškiai suformuluotos dalykinės kompetencijos. Deklaruojamos kompetencijos dera su veiklų temomis ir pobūdžiu. |  |
| 3. NVŠ programos apimtis | Intensyvumas ir bendra trukmė | NVŠ programa nuosekli, orientuota į ilgalaikį ugdymą, veiklos neepizodinės, vykdoma mažiausia 2 pedagoginio darbo val. per savaitę, mažiausia 8 pedagoginio darbo val. per mėnesį. |  |
| 4. Informacija apie vaikus | 4.1. Vaikų amžius | Teikėjas numato, kokiai tikslinei grupei skiriama programa. |  |
| 4.2. Grupės dydis | Numatomas grupės dydis atitinka veiklos metodus ir padeda pasiekti geriausią rezultatą. |  |
| 4.3. Galimybės vaikų iniciatyvai | Numatyta galimybė atsiskleisti iniciatyvai, priimti sprendimus, pasirinkti ugdymo metodus, koreguoti turinį ir pan. |  |
| 5. Pažangos skatinimas ir vertinimas  | 5.1. Pažangos skatinimas | Aprašyta, kokiais būdais vaikai bus motyvuojami dalyvauti programoje ir siekti pažangos. |  |
| 5.2. Pažangos vertinimas (įsivertinimas) | Numatytas vaikų pažangos vertinimas, dalyvavimas įsivertinime. |  |
| 5.3. Pasiekimų paliudijimas | Numatyta, kokiais būdais bus pažymimi pasiekimai, įgytos kompetencijos ir kokiomis priemonėmis jie galės būti paliudyti. |  |
| 6. Kokybė ir atsakomybė | 6.1. NVŠ mokytojų kvalifikacija | Programą įgyvendinančių NVŠ mokytojų išsilavinimas, patirtis ir kvalifikacija tinkami sėkmingam programos įgyvendinimui. |  |
| Teikėjas deklaruoja, kad programą įgyvendins asmenys, pagal Švietimo įstatymą turintys teisę dirbti NVŠ mokytojais. |  |
| 6.2. Mokymosi aplinka | Teikėjas deklaruoja, kad vaikai ugdysis sveikoje ir saugioje mokymo(si) aplinkoje ir kad turi tinkamos įrangos ir priemonių įgyvendinti NVŠ programą, turi lėšų NVŠ. |  |
| 6.3. Kitos teikėjo atsakomybės | Teikėjas deklaruoja, kad turi lėšų NVŠ programos įgyvendinimo pradžiai ir kad, vykdant programą, bus laikomasi Neformaliojo vaikų švietimo programos atitikties reikalavimams paraiškos formos nuostatų. |  |
|  |

(vertintojo vardas, pavardė) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagėgių savivaldybės

Neformaliojo vaikų švietimo

lėšų skyrimo ir panaudojimo

tvarkos aprašo

3 priedas

**NEFORMALIOJO VAIKŲ ŠVIETIMO TEIKIMO SUTARTIS**

|  |  |
| --- | --- |
| Sutarties sudarymo data:...................................... | Registracijos data: .......................... |
| Sutarties sudarymo vieta:..................................... | Registracijos numeris: ................. |

Paslaugos gavėjas (mokinys) [vardas, pavardė], asmens kodas [.............], [„atstovaujamas [Vieno iš tėvų / globėjų vardas, pavardė],“ *arba* „turėdamas vieno iš tėvų (rūpintojų) [Vieno iš tėvų / globėjų vardas, pavardė] sutikimą,“ *arba ištrinti visą tekstą, jeigu pasirašo mokinys nuo 18 m.*]

toliau vadinamas Paslaugos gavėju, ir [Paslaugos teikėjo pavadinimas], teikėjo kodas [...........], atstovaujamas (-a) [Pareigos] [vardas ir pavardė], veikiančio pagal [...............................................................................], toliau vadinamas Paslaugos teikėju, sudarė šią paslaugų teikimo sutartį (toliau vadinama Sutartimi):

**I. Sutarties objektas**

1. Paslaugos gavėjo (mokinio) dalyvavimas Paslaugos teikėjo vykdomoje neformaliojo vaikų švietimo programoje [Pavadinimas] (toliau – NVŠ programa) pagal iš anksto su Paslaugos gavėju suderintą grafiką.

**II. Paslaugos kaina ir atsiskaitymo tvarka**

2. Paslaugos kaina (iš viso): ..... Eur už vieną paslaugos teikimo mėnesį.

3. NVŠ tikslinių valstybės / Europos Sąjungos lėšų suma (krepšelis) vienam NVŠ programoje dalyvaujančiam vaikui: ..... Eur per mėnesį.

4. Paslaugų kaina pritaikius NVŠ tikslines Europos Sąjungos fondų / valstybės lėšas: Eur už vieną paslaugų teikimo mėnesį.

5. NVŠ programos finansavimas tikslinėmis valstybės / Europos Sąjungos lėšomis skiriamas savivaldybės sprendime (-uose) nustatytais terminais.

6. Paaiškėjus, kad Paslaugos gavėjo (mokinio) dalyvavimui Paslaugos teikėjo vykdomoje NVŠ programoje tikslinės valstybės / Europos Sąjungos lėšos neskirtos dėl to, kad Paslaugos gavėjui (mokiniui) tikslinės valstybės / Europos Sąjungos lėšos taikomos kito NVŠ teikėjo programai vykdyti, NVŠ programos vykdymo kainos skirtumą Paslaugos gavėjas turi grąžinti Paslaugos teikėjui.

7. [*Apibrėžti, kaip Paslaugos gavėjas atsiskaito su Paslaugos teikėju. Kai užpildytas tik 2 punktas, nurodyti*: „Paslaugos kaina mažinama NVŠ tikslinių valstybės / Europos Sąjungos lėšų suma“].

**III. Įsipareigojimai**

8. Paslaugų gavėjas patvirtina, kad:

8.1. NVŠ programoje dalyvaujantis vaikas yra besimokantis bendrojo ugdymo mokykloje (pagal pradinio, pagrindinio ar vidurinio ugdymo programą);

8.2. pasirenka tik šią vieną Paslaugos teikėjo vykdomą NVŠ programą, kuriai bus skiriamos tikslinės NVŠ valstybės / Europos Sąjungos lėšos;

8.3. jam yra žinoma ir jis neprieštarauja, kad Paslaugų teikėjas pateiks Paslaugos gavėjo (mokinio) vardą ir pavardę, asmens kodą ir kontaktus NVŠ programų tikslinį finansavimą koordinuojančioms institucijoms dėl NVŠ programos finansavimo.

9. Paslaugos teikėjas įsipareigoja:

9.1. teikti paslaugas Paslaugos gavėjui, kaip tai apibrėžta Sutartyje pagal pasirinktą NVŠ programą;

9.2. užtikrinti, kad NVŠ programa būtų įgyvendinama tam pritaikytose patalpose, taikant tam būtiną įrangą ir priemones;

9.3. užtikrinti vaikui saugią ir sveiką ugdymo(-si) aplinką teisės aktų nustatyta tvarka;

9.4. užtikrinti, kad Paslaugų gavėją ugdys Lietuvos Respublikos švietimo įstatymo nustatytus reikalavimus atitinkantys neformaliojo švietimo mokytojai;

9.5. pateikti [Savivaldybės pavadinimas] savivaldybei ir Mokinių registrui NVŠ programoje dalyvaujančio Paslaugos gavėjo (mokinio) vardą ir pavardę, asmens kodą ir kontaktus, kad Paslaugos gavėjui (mokiniui) būtų suteiktos tikslinės valstybės / Europos Sąjungos NVŠ lėšos dalyvauti NVŠ programoje;

9.6. naudoti NVŠ programos vykdymo tikslines valstybės / Europos Sąjungos lėšas teisės aktų nustatyta tvarka ir užtikrinti šių lėšų panaudojimą pagal tikslinę paskirtį.

10. Paslaugos gavėjas įsipareigoja:

10.1. užtikrinti Mokinio punktualų ir reguliarų užsiėmimų lankymą, informuoti Paslaugos teikėją apie Mokinio nedalyvavimo užsiėmimuose priežastis;

10.2. bendradarbiauti su Paslaugos teikėju sprendžiant Mokinio ugdymosi ir elgesio klausimus;

10.3. įstatymų nustatyta tvarka atlyginti Mokinio padarytą žalą Paslaugos teikėjui;

10.4. raštu informuoti apie Mokinio sveikatos sutrikimus, į kuriuos turėtų atsižvelgti Paslaugos teikėjas;

10.5. sutartyje nustatyta tvarka ir terminais įmokėti mokestį už Paslaugos teikėjo teikiamas neformaliojo vaikų švietimo paslaugas.

**IV. Sutarties galiojimas ir nutraukimo tvarka**

11. Sutartis įsigalioja nuo jos pasirašymo dienos ir galioja iki NVŠ programos pabaigos, o finansinių įsipareigojimų atžvilgiu – iki galutinio tarpusavio atsiskaitymo.

12. Paslaugos teikėjui nebegalint užtikrinti NVŠ programos finansavimo tikslinėmis valstybės / Europos Sąjungos lėšomis, Sutartis gali būti nutraukiama šalių susitarimu. Sutarties šalims priėmus sprendimą nenutraukti Sutarties, Paslaugos gavėjas įsipareigoja mokėti Sutarties 2 punkte nurodytą paslaugos kainą likusį laikotarpį.

13. Paslaugos gavėjas turi teisę nutraukti šią Sutartį apie tai įspėjęs Paslaugos teikėją prieš X dienų ir visiškai atsiskaitęs su Paslaugos teikėju už iki Sutarties nutraukimo suteiktas paslaugas.

14. Paslaugos teikėjas turi teisę vienašališkai nutraukti Sutartį, jei įspėjus Paslaugos gavėją jo nurodytu el. paštu prieš X dienų apie bet kurio Sutarties 10.1–10.5 papunkčio pažeidimą šis pažeidimas per Paslaugos teikėjo nustatytą terminą yra nepašalinamas.

**V. Baigiamosios nuostatos**

15. [*Nurodyti NVŠ programos baigimo formą*].

16. Bet kokie papildomi susitarimai tarp Paslaugos gavėjo ir Paslaugos teikėjo gali būti sudaromi atskiru susitarimu.

17. Bet kokie Sutarties pakeitimai ar papildymai galioja tik sudaryti raštu.

18. Pasikeitus adresams, telefonų ir faksų numeriams, banko rekvizitams, Sutarties šalys įsipareigoja apie tai nedelsdamos raštu informuoti viena kitą.

19. Visi su šia Sutartimi susiję ginčai sprendžiami derybų keliu. Nesusitarus, ginčai sprendžiami Lietuvos Respublikos įstatymų nustatyta tvarka.

20. Ši Sutartis sudaryta dviem vienodos teisinės galios egzemplioriais lietuvių kalba, po vieną kiekvienai šaliai.

**Sutarties šalių rekvizitai ir parašai:**

|  |  |
| --- | --- |
| **Paslaugos gavėjas** | **Paslaugos teikėjas** |
| [Vieno iš tėvų / globėjų vardas, pavardė, kai sutartį pasirašo tėvas / globėjas arba Mokinio vardas, pavardė, kai sutartį pasirašo mokinys nuo 14 m.] | [Pavadinimas] |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas | Parašas[Pareigos] [vardas ir pavardė] |
| [Gyvenamosios vietos adresas] | [Buveinės adresas] |
| [Telefonas][El. paštas] | [Telefonas, faksas][El. paštas] |
|  |  |
| **Jeigu sutartį pasirašė mokinys nuo 14 iki 18 metų:** |
| Sutinku, kad mano sūnus / dukra / globotinis (-ė) dalyvautų Paslaugos teikėjo vykdomoje neformaliojo vaikų švietimo programoje ir pasirašytų Sutartį.  |
| [Vieno iš tėvų / globėjų vardas, pavardė]  |
| \_\_\_\_\_\_\_\_\_\_\_\_\_\_\_\_\_ |
| Parašas |

Sutartis nutraukta: [data, nuo kada sutartis nutraukiama]

[Nutraukimo priežastis, pagrindas]

Paslaugos gavėjas Paslaugos teikėjas

[vardas, pavardė] [Pareigos] [vardas ir pavardė]

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Parašas Parašas

Pagėgių savivaldybės tarybos

veiklos reglamento

2 priedas

**dėl PAGĖGIŲ SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO**

**AIŠKINAMASIS RAŠTAS**

**2018-10-10**

***1. Parengto projekto tikslai ir uždaviniai***

Projekto tikslas patvirtinti Pagėgių savivaldybės neformaliojo vaikų švietimo lėšų skyrimo ir panaudojimo tvarkos aprašą.

***2. Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ 3 punktu.

***3. Kokių teigiamų rezultatų laukiama***

Bus patvirtintas Pagėgių savivaldybės neformaliojo vaikų švietimo lėšų skyrimo ir panaudojimo tvarkos aprašas.

***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Bus pripažinti netekusiu galios Pagėgių savivaldybės tarybos 2017 m. balandžio 27 d. sprendimas Nr. T-59 „Dėl Pagėgių savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ su visais pakeitimais ir papildymais.

***6. Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito spendimo priimtam sprendimui.

***7. Ar reikalinga atlikti sprendimo projekto antikorupcinį vertinimą.***

Ne.

***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Sprendimo vykdytojas – Švietimo skyrius. Nenumatyta derinti su Finansų skyriumi, nes nereikės lėšų sprendimui įgyvendinti.

***9. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

Neigiamų specialistų vertinimų ir išvadų negauta.

***10. Projekto rengėjas ar rengėjų grupė.***

Švietimo skyriaus vyriausioji specialistė Solveiga Budrikienė, tel. 70 417, el. p. s.budrikiene@pagegiai.lt.

***11. Kiti, rengėjo nuomone, reikalingi pagrindimai ir paaiškinimai.***

Nėra kitų rengėjo pagrindimų ir paaiškinimų.

Švietimo skyriaus vyr. specialistė Solveiga Budrikienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 (Rengėjo pareigos) (Parašas) (Rengėjo vardas, pavardė)

|  |
| --- |
|  |
|  PAGĖGIŲ SAVIVALDYBĖS TARYBA**sprendimas****DĖL PAGĖGIŲ SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO** |
| 2017 m. balandžio 27 d. Nr. T-59Pagėgiai |
|  |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Mokinio krepšelio lėšų apskaičiavimo ir paskirstymo metodikos, patvirtintos Lietuvos Respublikos Vyriausybės 2001 m. birželio 27 d. nutarimu Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo“, 21 punktu, Neformaliojo vaikų švietimo lėšų skyrimo ir naudojimo tvarkos aprašu, patvirtintu Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“, Pagėgių savivaldybės taryba nusprendžia:

1. Patvirtinti Pagėgių savivaldybės neformaliojo vaikų švietimo lėšų skyrimo ir panaudojimo tvarkos aprašą (pridedama).
2. Pripažinti netekusiu galios Pagėgių savivaldybės tarybos 2016 m. sausio 28 d. sprendimą Nr. T-15 „Dėl Pagėgių savivaldybės neformaliojo vaikų švietimo lėšų skyrimo ir naudojimo 2016 m. tvarkos patvirtinimo“ su visais pakeitimais ir papildymais.
3. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis

PATVIRTINTA

 Pagėgių savivaldybės tarybos

 2017 m. balandžio 27 d.

 sprendimu Nr. T-59

**PAGĖGIŲ SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠAS**

I SKYRIUS

BENDROSIOS NUOSTATOS

1. Pagėgių savivaldybės (toliau – Savivaldybė) neformaliojo vaikų švietimo lėšų skyrimo ir panaudojimo tvarkos aprašo (toliau – Aprašas) paskirtis – apibrėžti valstybės biudžeto lėšų, skiriamų Pagėgių savivaldybės mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas, skyrimo principus, lėšų naudojimą, reikalavimus švietimo teikėjui ir NVŠ programoms, NVŠ tikslinėmis lėšomis finansuojamų vaikų apskaitą, NVŠ programų vertinimo, kokybės užtikrinimo ir atsiskaitymo už NVŠ lėšas tvarką.
2. NVŠ lėšos yra speciali tikslinė dotacija Pagėgių savivaldybei, siekiant didinti vaikų, ugdomų pagal NVŠ programas, skaičių. NVŠ skiriamų lėšų dydį nustato Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2001 m. birželio 27 d. nutarimu Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo“ (toliau – Mokinio krepšelio lėšų apskaičiavimo ir paskirstymo metodika).
3. Aprašas parengtas vadovaujantis Neformaliojo vaikų švietimo lėšų skyrimo ir panaudojimo tvarkos aprašu, patvirtintu Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ bei jo pakeitimais ir papildymais.

II SKYRIUS

nVŠ lėšų skyrimo PRINCIPAI

1. NVŠ lėšos Savivaldybės mokiniams ugdyti pagal NVŠ programas skiriamos savivaldybės administracijai.
2. Skirstant lėšas, vadovaujamasi visuotinumo principu, t. y. teisę jas gauti turi kiekvienas vaikas, besimokantis pagal pradinio, pagrindinio ir vidurinio ugdymo programas, ir kiekvienas NVŠ teikėjas, vadovaujantis lygiateisiškumo principu.
3. NVŠ lėšomis gali būti finansuojama tik viena vaiko pasirinkta NVŠ programa, kuriai NVŠ lėšas skiria ta savivaldybė, kurioje vaikas mokosi pagal NVŠ programą, nepriklausomai, kurioje savivaldybėje jis gyvena ir mokosi pagal bendrojo ugdymo programą.
4. NVŠ lėšos švietimo teikėjams apskaičiuojamos pagal mokinių, pasirinkusių Savivaldybėje vykdomas NVŠ programas ir sudariusių su švietimo teikėjais ugdymo (-si) sutartis, skaičių. Vaikų skaičius NVŠ programoje fiksuojamas pagal Mokinių registro duomenis kiekvieno mėnesio paskutinę dieną.
5. NVŠ teikėjas privalo vykdyti vaikų lankomumo apskaitą. Jei vaikas be pateisinamos priežasties nelankė programos visą mėnesį, NVŠ teikėjas privalo nuimti vaiko finansavimo NVŠ lėšomis požymį Mokinių registre, iki užfiksuojant programą per mėnesį lankiusių vaikų skaičių.
6. Savivaldybė, skirdama lėšas NVŠ teikėjams, prioritetinėmis įvardija šias programas:

 9.1. programos vykdomos Savivaldybės kaimiškose seniūnijose;

 9.2. programos, kurias lanko didesnis procentas vaikų, turinčių teisę į socialinę paramą;

 9.3. programos, kurias lanko didesnis procentas vaikų, turinčių didelių ir labai didelių specialiųjų ugdymosi poreikių dėl įgimtų ir įgytų sutrikimų.

1. Lėšas NVŠ teikėjams pagal Savivaldybės administracijos Švietimo skyriaus (toliau – Švietimo skyrius) pateiktus duomenis paskirstomos Savivaldybės administracijos direktoriaus įsakymu.
2. Lėšos NVŠ teikėjams skiriamos kas mėnesį pagal tarp NVŠ programos teikėjo ir Savivaldybės administracijos direktoriaus sudarytas sutartis.

**III SKYRIUS**

**NVŠ LĖŠŲ NAUDOJIMAS**

1. NVŠ lėšos skiriamos vaiko, dalyvaujančio NVŠ programoje, ugdymo procesui finansuoti.
2. NVŠ lėšomis gali būti finansuojama:
	1. NVŠ mokytojų ir kitų darbuotojų, įgyvendinančių NVŠ programas, darbo užmokestis ir socialinio draudimo įmokos;
	2. ugdymo priemonės ir kitos išlaidos, tiesiogiai susijusios su NVŠ programos vykdymu (pvz. ugdymui būtinų patalpų nuoma, išlaidos NVŠ kokybei užtikrinti ir kt.).
3. NVŠ lėšų negalima naudoti:
	1. pramoginių renginių, vaikų poilsio ir su jomis susijusioms išlaidoms apmokėti;
	2. NVŠ programoms, vykdomoms bendrąjį ugdymą teikiančių mokyklų, finansuoti;
	3. formalųjį švietimą papildančio ugdymo programoms finansuoti;
	4. remonto, rekonstrukcijos ir statybos išlaidoms padengti;
	5. NVŠ programos vykdytojo įsiskolinimams padengti.
4. NVŠ lėšų suma vienam NVŠ programoje dalyvaujančiam vaikui perskaičiuojama biudžetinių ir mokslo metų pradžioje.
5. NVŠ teikėjai užtikrina programų kokybę, lėšų naudojimo efektyvumą ir racionalumą.
6. NVŠ lėšos švietimo teikėjui skiriamos, jei savivaldybės nustatytu dydžiu mažinamas savivaldybės, valstybės ar kito švietimo teikėjo nustatytas mokestis už neformalųjį vaikų švietimą.

**IV SKYRIUS**

**REIKALAVIMAI ŠVIETIMO TEIKĖJUI**

1. NVŠ lėšomis NVŠ programas įgyvendinti gali visi neformaliojo vaikų švietimo teikėjai (išskyrus bendrojo ugdymo mokyklas), kurie:
	1. turi teisę vykdyti švietimo veiklą;
	2. registruoti Švietimo ir mokslo institucijų registre (toliau – ŠMIR). Registravimo tvarka pateikta adresu [www.smir.smm.lt](http://www.smir.smm.lt), ŠMIR techninio darbo organizavimo tvarkos aprašas;
	3. turi NVŠ programos (-ų) įgyvendinimui pritaikytas patalpas, įrangą, priemones;
	4. užtikrina vaikui saugią ir sveiką ugdymo(-si) aplinką teisės aktų nustatyta tvarka;
	5. turi asmenis, pagal Lietuvos Respublikos švietimo įstatymą galinčius dirbti neformaliojo vaikų švietimo mokytojais: pedagogai; asmenys, įgiję aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) ir per vienerius metus nuo darbo mokytoju pradžios švietimo ir mokslo ministro nustatyta tvarka išklausę pedagoginių ir psichologinių žinių kursą; asmenys, baigę profesinio mokymo programą, įgiję vidurinį išsilavinimą ir kvalifikaciją, turintys 3 metų darbo stažą ir švietimo ir mokslo ministro nustatyta tvarka išklausę pedagoginių ir psichologinių žinių kursą; asmenys, įgiję vidurinį išsilavinimą ir švietimo ir mokslo ministro nustatyta tvarka išklausę pedagoginių ir psichologinių žinių kursą.
2. Laisvieji mokytojai, pvz., menininko statusą turintis asmenys, kultūros darbuotojai ir pan., norintys įgyvendinti NVŠ programas ir atitinkantys reikalavimus, nustatytus Tvarkos 18.5 papunktyje arba įgiję vidurinį išsilavinimą ir einamuoju laikotarpiu klausantys pedagoginių ir psichologinių žinių kursą:
	1. teisės aktų nustatyta tvarka turi įsigyti verslo liudijimą ar individualios veiklos pažymą;
	2. registruotis ŠMIR ir, vadovaudamiesi 18.2. papunktyje nurodyta tvarka, užpildyti laisvojo mokytojo duomenų registravimo kortelę.
3. Švietimo teikėjas iš ŠMIR išregistruojamas Švietimo ir mokslo institucijų registro nuostatų, patvirtintų Lietuvos Respublikos švietimo ir mokslo ministro 2004 m. lapkričio 29 d. įsakymu Nr. ISAK-1871 „Dėl Švietimo ir mokslo institucijų registro nuostatų patvirtinimo“, nustatyta tvarka.

**V SKYRIUS**

**REIKALAVIMAI NVŠ PROGRAMOMS**

1. NVŠ programos turi atliepti Lietuvos Respublikos švietimo įstatyme apibrėžto kito neformaliojo vaikų švietimo paskirtį ir Neformaliojo vaikų švietimo koncepcijos, patvirtintos Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, nuostatas.
2. NVŠ programos turi būti registruotos Kvalifikacijos tobulinimo programų ir renginių registre (toliau – KTPRR). Tuo atveju, kai švietimo teikėjas vykdo programas skirtingose savivaldybėse, kiekviena programa yra registruota atskirai, t.y. kiekviena NVŠ programa turi turėti unikalų KTPRR kodą.
3. NVŠ programos veiklos turi būti įgyvendinamos ne rečiau kaip po 2 pedagogines valandas per savaitę arba ne mažiau kaip 8 pedagogines valandas per mėnesį.
4. Maksimalus vaikų skaičius NVŠ programos įgyvendinimo grupėje – 25 vaikai.
5. Finansuojamų mėnesių skaičių (atsižvelgdamas į gautą valstybės dotaciją) nustato savivaldybės administracijos direktorius.

**VI SKYRIUS**

**NVŠ PROGRAMŲ VERTINIMAS, KOKYBĖS UŽTIKRINIMAS IR NVŠ LĖŠAS GAUNANČIŲ VAIKŲ APSKAITA**

1. Švietimo teikėjas, atitinkantis Aprašo 18 punkte numatytus reikalavimus (toliau – NVŠ teikėjas), savivaldybei teikia užpildytą NVŠ programos atitikties reikalavimams paraiškos formą (1 priedas). NVŠ teikėjas gali teikti kelias programas, vienai programai pildoma viena paraiškos forma. Paraiškos formos skelbiamos KTPRR.
2. NVŠ programa teikiama vertinti Savivaldybės administracijos direktoriaus įsakymu sudarytai NVŠ programų vertinimo komisijai (toliau – Komisija), kuri nustato, ar NVŠ programa atitinka nustatytus reikalavimus ir gali būti finansuojama NVŠ lėšomis. Komisija sudaroma iš įvairių institucijų atstovų, nepriklausomų vertintojų, turinčių patirties NVŠ srityje. NVŠ programos vertinamos rugpjūčio mėnesį (konkreti data paskelbiama Pagėgių savivaldybės interneto svetainėje www.pagegiai.lt).
3. NVŠ programa vertinama pagal NVŠ programos vertinimo kriterijus (2 priedas). Savivaldybės administracijos direktorius, atsižvelgdamas į Komisijos siūlymą, priima sprendimą dėl programos atitikties reikalavimams. Esant pažeidimams dėl programos vykdymo proceso ar ugdymo kokybės, Savivaldybės administracijos direktoriaus sprendimu programos atitiktis panaikinama. Kitais atvejais programos atitiktis gali būti pratęsiama.
4. Priėmus sprendimą dėl programos atitikties reikalavimams, per tris darbo dienas nuo Savivaldybės administracijos direktoriaus sprendimo Savivaldybės atsakingas asmuo pažymi tai KTPRR. NVŠ programos, atitinkančios reikalavimus, taip pat skelbiamos savivaldybės interneto svetainėje kartu su kvietimu vaikams (tėvams, globėjams, rūpintojams) registruotis į NVŠ programą.
5. NVŠ teikėjas sudaro mokymo sutartis su vaikų tėvais (globėjais, rūpintojais) Švietimo įstatymo nustatyta tvarka ir per 3 darbo dienas nuo sutarties pasirašymo registruoja vaikus Mokinių registre, pažymėdamas finansavimo NVŠ lėšomis požymį. Vaikams baigus programą ar nutraukus mokymo sutartį, NVŠ teikėjas per 3 darbo dienas Mokinių registre pašalina įrašą apie vaiko dalyvavimą NVŠ lėšomis finansuojamoje programoje.
6. Iki nurodytos ir Pagėgių savivaldybės interneto svetainėje ([www.pagegiai.lt](http://www.pagegiai.lt)) paskelbtos datos NVŠ teikėjas pateikia Savivaldybei mokinių sąrašą su nurodytu finansavimo NVŠ lėšomis požymiu. Savivaldybės administracijos direktorius su NVŠ teikėju pasirašo sutartį, kurioje nurodomas programos pavadinimas, numatomi švietimo teikėjo įsipareigojimai, kitos sąlygos ir atsakomybė už netinkamą lėšų naudojimą ir ugdymo proceso organizavimą.
7. Savivaldybės naudoja lėšas teisės aktų nustatyta tvarka ir užtikrina šių lėšų panaudojimą pagal tikslinę paskirtį, vykdo NVŠ programų įgyvendinimo stebėseną savo nustatyta tvarka, užtikrina programos vykdymo kokybę ir priežiūrą.
8. Sutarčių tarp NVŠ teikėjo ir mokinio tėvų (globėjų, rūpintojų) kopijos laikomos programos vykdymo vietose. Sutarčių elektroninės versijos pristatomos į Švietimo skyrių.

**VII SKYRIUS**

**ATSISKAITYMAS UŽ NVŠ LĖŠAS**

1. Pasibaigus kalendoriniams metams finansavimą gavę NVŠ teikėjai per 20 darbo dienų Švietimo valdymo informacinėje sistemoje (toliau – ŠVIS) pateikia NVŠ lėšų panaudojimo ataskaitą (3 priedas), iš šių ataskaitų automatiškai ŠVIS sugeneruojama suminė savivaldybės NVŠ lėšų panaudojimo ataskaita.
2. NVŠ programos vykdymui nepanaudotas lėšas NVŠ teikėjai iki einamųjų metų gruodžio 23 d. grąžina į Savivaldybės administracijos sąskaitą.
3. Savivaldybė už panaudotas valstybės biudžeto lėšas per 20 darbo dienų pasibaigus kalendoriniams metams Lietuvos Respublikos Švietimo ir mokslo ministerijos Buhalterinės apskaitos skyriui pateikia formą Nr. 2 − biudžeto išlaidų sąmatos vykdymo 20   m.       d. ataskaitą, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, banko išrašą arba laisvos formos pažymą apie lėšų likutį sąskaitoje.
4. Iki kitų metų sausio 5 d. savivaldybė skirtas ir nepanaudotas valstybės biudžeto NVŠ lėšas turi grąžinti į Ministerijos sąskaitą Nr. LT307300010002457205.

VIII SKYRIUS

BAIGIAMOSIOS NUOSTATOS

1. Rekomenduojama NVŠ lėšų suma vienam NVŠ programoje dalyvaujančiam vaikui yra 15 EUR/mėn.
2. NVŠ programoms finansuoti gali būti naudojamos rėmėjų, tėvų ir kitos lėšos teisės aktų nustatyta tvarka.
3. Savivaldybė turi siekti, kad NVŠ programos būtų įgyvendinamos kuo arčiau vaiko gyvenamosios vietos ar mokyklos, kurioje jis mokosi, kad į programas būtų įtraukiama kuo daugiau vaikų, kurie nelanko jokių neformaliojo vaikų švietimo užsiėmimų po pamokų. NVŠ programų teikėjai gali įgyvendinti NVŠ programas bendrojo ugdymo mokyklų, kultūros įstaigų ir kitose saugiose ir tam tikslui pritaikytose erdvėse. Rekomenduojama Savivaldybės tarybai, tvirtinant turto nuomos taisykles, numatyti, kad NVŠ teikėjai galėtų išsinuomoti patalpas už minimalią kainą.
4. Savivaldybės švietimo registrų tvarkytojas ir kiti už NVŠ atsakingi darbuotojai konsultuoja asmenis Aprašo įgyvendinimo klausimais, padeda užpildyti duomenų registravimo į švietimo registrus formas, teikia kitą informacinę ir metodinę pagalbą švietimo teikėjams.
5. Savivaldybė numato lėšas NVŠ kokybės užtikrinimui, neviršydama 1 proc. Savivaldybei skiriamos NVŠ tikslinės valstybės dotacijos.
6. Savivaldybė, skirstydama NVŠ lėšas, siekia, kad NVŠ dalyvaujančių vaikų skaičius padidėtų maksimaliai, būtų užtikrinta NVŠ programų įvairovė, kokybė ir prieinamumas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neformaliojo vaikų švietimo

lėšų skyrimo ir panaudojimo

tvarkos aprašo

1 priedas

**NEFORMALIOJO VAIKŲ ŠVIETIMO PROGRAMOS ATITIKTIES REIKALAVIMAMS**

**PARAIŠKOS FORMA**

|  |  |
| --- | --- |
|  |  |
| **INFORMACIJA APIE NEFORMALIOJO VAIKŲ ŠVIETIMO TEIKĖJĄ** |
| Informacija apie neformaliojo vaikų švietimo (toliau - NVŠ) teikėją – juridinį asmenį |
| 1. | Pavadinimas |  |
| 2. | Kodas |  |
| 3. | Juridinis statusas |  |
| 4. | Adresas |  |
| 5. | Telefono numeris |  |
| 6. | El. pašto adresas |  |
| 7. | Interneto svetainės adresas |  |
| 8 | Pagrindinė veiklos sritis (įrašykite švietimas, sportas, kultūra, turizmas ir pan.) |  |
| 9. | Teikėjo kodas švietimo ir mokslo institucijų registre |  |
| Informacija apie NVŠ teikėjo (institucijos) vadovą |
| 10. | Vardas ir pavardė |  |
| 11.  | El. pašto adresas |  |
| 12.  | Telefono numeris |  |
| Informacija apie NVŠ teikėją – fizinį asmenį |
| 13. | Vardas ir pavardė |  |
| 14. | Viešai skelbtinas adresas, telefono Nr., el. pašto adresas, interneto svetainės adresas |  |
| Informacija apie NVŠ teikėjo (fizinio/juridinio asmens) patirtį NVŠ srityje |
| 15. | Teikėjas turi patirties įgyvendinti NVŠ programas | Taip  | Ne |
|  | Išvardijamos šiuo metu ar per pastaruosius dvejus metus vykdytos veiklos: |
|  | Programos, projekto, veiklos pavadinimas | Trukmė |
|  | 1) |  |
|  | 2) |  |
|  | ... |  |
| 16. | Teikėjas gali pateikti turimos patirties ir veiklos įrodymus, rekomendacijas | Taip | Ne |
|  | Institucijos, galinčios rekomenduoti NVŠ teikėją kaip kokybiškų NVŠ paslaugų teikėją ar bendradarbiavimo NVŠ srityje partnerį  |
|  | Pavadinimas | Adresas | Telefonas | El. paštas | Rekomenduoja/bendradarbiauja |
|  | 1) |  |  |  | R | B |
|  | 2) |  |  |  | R | B |
|  | ... |  |  |  |  |  |

|  |
| --- |
| **INFORMACIJA APIE NVŠ PROGRAMĄ**  |
|  | Informacija apie NVŠ programos rengėją |
| 1. | Vardas ir pavardė  |
| 2. | Išsilavinimas ir kvalifikacija |
| 3. | El. pašto adresas  |
| 4.  | Telefono numeris |
| 5.  | Darbovietė, pareigos |
|  | Informacija apie NVŠ programos turinį |
| 6.  | Programos pavadinimas(konkretus, tiesiogiai susijęs su programos turiniu) |
|  |
| 7. | NVŠ programos kodas Kvalifikacijos tobulinimo programų ir renginių registre (KTPRR) |
|  |
| 8.  | Programos anotacija (esmė, turinys, numatomos veiklos, naudos vaikams pagrindimas) |
|  |
| 9.  | Programos įgyvendinimo vieta (nurodyti vietą, jei įmanoma – ir adresą) |
|  |
| 10.  | Nuoroda į išsamesnę informaciją (tinklalapis, kuriame pateikiama kita svarbi informacija apie programą) |
| http:// |
| 11.  | Ugdymo kryptis (pagal NVŠ ugdymo krypčių klasifikatorių) |
| ☐ Muzika☐ Dailė☐ Šokis☐ Teatras☐ Sportas☐ Techninė kūryba☐ Turizmas ir kraštotyra☐ Gamta, ekologija | ☐ Saugus eismas☐ Informacinės technologijos☐ Technologijos☐ Medijos☐ Etnokultūra☐ Kalbos☐ Pilietiškumas☐ Kita (įrašyti)........................ |
| 12.  | NVŠ programos tikslas(formuluojamas aiškiu teiginiu, apibūdinančiu programos visumą ir pagrindinę ugdomą kompetenciją) |
|  |
| 13.  | NVŠ programos uždaviniai(formuluojami ne daugiau kaip 3 konkretūs uždaviniai, nurodantys trumpalaikį tikslo įgyvendinimo rezultatą. Uždaviniai išdėstomi taip, kad nuosekliai atspindėtų programos realizavimo galimybes) |
|  |
| 14.  | Pažymėkite, kurie programos uždaviniai atitinka šiuosNeformaliojo vaikų švietimo koncepcijoje, patvirtintoje Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, apibrėžtus NVŠ uždavinius: ☐ ugdyti ir plėtoti vaikų kompetencijas per saviraiškos poreikio tenkinimą;☐ ugdyti pagarbą žmogaus teisėms, orumą, pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdo įvairovę;☐ ugdyti gebėjimą kritiškai mąstyti, rinktis ir orientuotis dinamiškoje visuomenėje;☐ spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai ir ekonomiškai nepalankios aplinkos ar turinčių specialiųjų ugdymosi poreikių), ypatingų poreikių (itin gabių ir talentingų) vaikų, iškritusių iš švietimo sistemos, integravimas į visuomeninį gyvenimą, socialinių problemų sprendimas;☐ padėti spręsti integravimosi į darbo rinką problemas;☐ tobulinti tam tikros srities žinias, gebėjimus ir įgūdžius, suteikti asmeniui papildomų dalykinių kompetencijų. |
| TAIP |
| 15.  | Pažymėkite kompetencijas, kurias įgis arba patobulins vaikai, baigę programą: |
| Kompetencijų sritis | Kompetencijos  |
| Asmeninės kompetencijos | ☐ Pažinti save ir save gerbti☐ Įvertinti savo jėgas ir priimti iššūkius☐ Kryptingai siekti tikslų☐ Atsispirti neigiamai įtakai, laikytis duoto žodžio☐ Valdyti emocijas ir jausmus☐ Kita – *įrašykite:* |
| Socialinės kompetencijos | ☐ Gerbti kitų jausmus, poreikius ir įsitikinimus☐ Pozityviai bendrauti, būti atsakingam, valdyti konfliktus☐ Padėti kitiems ir priimti pagalbą☐ Dalyvauti bendruomenės ir visuomenės gyvenime☐ Kita – *įrašykite:* |
| Iniciatyvumo ir kūrybingumo kompetencijos | ☐ Mąstyti kūrybingai, drąsiai kelti idėjas☐ Inicijuoti idėjų įgyvendinimą, įtraukti kitus☐ Aktyviai ir kūrybingai veikti☐ Pagrįstai rizikuoti, mokytis iš nesėkmių☐ Kita – *įrašykite:* |
| Komunikavimo kompetencijos | ☐ Išsakyti mintis☐ Išklausyti☐ Tinkamai naudoti ir suprasti kūno kalbą☐ Parinkti tinkamą kalbos stilių☐ Kita – *įrašykite:* |
| Pažinimo kompetencijos | ☐ Klausti ir ieškoti atsakymų☐ Daryti išvadas☐ Plėsti akiratį☐ Stebėti, vertinti☐ Būti atkakliam ir turėti teigiamą požiūrį į mokymąsi☐ Kita – įrašykite: |
| Mokėjimo mokytis kompetencijos | ☐ Mokytis noriai, pasitikėti savo jėgomis☐ Išsikelti realius mokymosi tikslus☐ Pasirinkti mokymosi strategijas ir priemones☐ Vertinti mokymosi pažangą☐ Numatyti tolesnius žingsnius☐ Kita – įrašykite: |
|  | Dalykinės kompetencijos | Įrašykite |
| 16.  | NVŠ programos turinys (turinio sudėtinės dalys turi sietis su programos uždaviniais, veiklų pobūdis ir trukmė turi būti subalansuoti (teorija ir praktika; fizinis aktyvumas, protinė veikla ir dvasinis tobulėjimas; pateikiamas ne užsiėmimo, bet visos teikiamos programos turinys) |
| Eil. Nr. | Sudėtinė dalis (tema) | Veiklos apibūdinimas | Metodai | Ugdomos bendrosios ir dalykinės kompetencijos | Trukmė(val.) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  | Iš viso val.: |  |
| 17.  | Programos apimtis ir trukmė |
|  | valandas per savaitę |  | kartus per mėnesį |  | mėnesiųskaičius  |
| Mažiausiai 2 val. per savaitę | Mažiausiai 8 val. per mėnesį | Mažiausiai 3 mėn. |
| 18. | Vaikų amžius (galimi keli pasirinkimai) |
| ☐ 6 ☐ 7 ☐ 8 ☐ 9 ☐ 10 ☐ 11 ☐ 12 ☐ 13 ☐ 14 ☐ 15 ☐ 16 ☐ 17 ☐ 18 ☐ 19 metų;tik specialiųjų ugdymosi poreikių turinčių asmenų:☐ 20 ☐ 21 metai |
| 19. | Vaikų, kuriems skiriama NVŠ programa, lytis (galimi keli pasirinkimai) |
| ☐ Berniukams ☐ Mergaitėms |
| 20. | Kita svarbi informacija(jeigu yra specialių reikalavimų programos dalyviams ar specifinės informacijos apie programą) |
|  |
| 21. | Numatomas grupės dydis (vaikų skaičių grupėje) |
|  |
| 22.  | Numatomas grupių skaičius |
|  |
| 23.  | Vaikų vaidmuo programos įgyvendinime (galimybės atsiskleisti jų iniciatyvai, priimti sprendimus, pasirinkti ugdymo metodus, koreguoti turinį ir pan.) |
|  |
| 24.  | Vaikų pažangos skatinimas, vertinimas ir įsivertinimas (kaip bus skatinama visų programoje dalyvaujančių vaikų motyvacija dalyvauti ir siekti pažangos, kokiais būdais vertinama pažanga, kaip bus atliekamas įsivertinimas, paliudijami ugdytinių pasiekimai ugdymo procese |
|  |
| 25. | NVŠ mokytojų kvalifikacija (įvardykite išsilavinimą, patirtis ir kvalifikaciją, kompetencijas) |
|  |
| 26. | Patvirtinkite, kad vykdant programą bus vadovaujamasi šiais NVŠ principais: |
|  savanoriškumo – vaikai laisvai renkasi švietimo teikėją ir jo siūlomas veiklas; prieinamumo – veiklos ir metodai yra prieinami visiems vaikams pagal amžių, išsilavinimą, turimą patirtį nepriklausomai nuo jų socialinės padėties; individualizavimo – ugdymas individualizuojamas pagal kiekvienam vaikui reikalingą kompetenciją, atsižvelgiant į jo asmenybę, galimybes, poreikius ir pasiekimus; aktualumo – veiklos, skirtos socialinėms, kultūrinėms, asmeninėms, edukacinėms, profesinėms ir kitoms kompetencijoms ugdyti; demokratiškumo – mokytojai, tėvai (globėjai, rūpintojai) ir vaikai yra aktyvūs ugdymo(si) proceso kūrėjai, kartu identifikuoja ugdymosi poreikius; patirties – ugdymas yra grindžiamas patyrimu ir jo refleksija; ugdymosi grupėje – mokomasi spręsti tarpasmeninius santykius, priimti bendrus sprendimus, dalytis darbais ir atsakomybe; pozityvumo – ugdymosi procese kuriamos teigiamos emocijos, sudaromos sąlygos gerai vaiko savijautai. |
| ☐ TAIP |
| 27. | Patvirtinkite, kad: vykdant NVŠ programą, teorinio mokymo seminarų, sporto varžybų, kultūros ir meno, politinių, religinių renginių bei renginių, skirtų akademinėms ir profesinėms žinioms ar patirčiai įgyti, organizavimas bus tik priemonė programos tikslams pasiekti, tačiau ne pagrindinis programos tikslas, uždavinys ir rezultatas; vykdant programą, nebus teikiamos korepetitoriaus paslaugos;Programos įgyvendinimo priemonės: nekelia grėsmės žmonių sveikatai, garbei ir orumui, viešajai tvarkai; jokiais būdais neišreiškia nepagarbos Lietuvos valstybės tautiniams ir religiniams jausmams ir simboliams; jokiais būdais neišreiškia smurto, prievartos, neapykantos, nepopuliarina narkotikų ir kitų psichotropinių, toksinių ir kitų stipriai veikiančių medžiagų; jokiais kitais būdais nepažeidžia Lietuvos Respublikos Konstitucijos, įstatymų ir kitų teisės aktų. |
| ☐ TAIP |
|  | Patvirtinkite, kad prisiimate atsakomybę už tai, kad programą įgyvendins asmenys, pagal Švietimo įstatymą turintys teisę dirbti NVŠ mokytojais☐ TAIP |
|  | Patvirtinkite, kad prisiimate atsakomybę už sveiką ir saugią vaikų mokymosi aplinką |
| ☐ TAIP |
|  | Patvirtinkite, kad turite tinkamos įrangos ir priemonių NVŠ programos įgyvendinimui |
| ☐ TAIP |
|  | Patvirtinkite, kad turite lėšų NVŠ programos įgyvendinimo pradžiai (ne mažiau, kaip mėn.) |
| ☐ TAIP |

|  |  |  |
| --- | --- | --- |
| Institucijos vadovas/laisvasis mokytojasA. V. | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(vardas, pavardė)* | \_\_\_\_\_\_\_\_\_\_\_\_\_\_\_\_\_\_*(parašas)* |

Neformaliojo vaikų švietimo

lėšų skyrimo ir panaudojimo

tvarkos aprašo

2 priedas

**Neformaliojo vaikų ŠVIETIMO programOS atitikties reikalavimams**

**VERTINIMO FORMA**

|  |  |  |
| --- | --- | --- |
| Neformaliojo vaikų švietimo programos (toliau – NVŠ programos) teikėjas | NVŠ programos pavadinimas | NVŠ programos kodas KTPRR |
|  |  |  |

|  |  |  |  |
| --- | --- | --- | --- |
| Vertinimo kriterijus | Kriterijaus rodiklis | Apibūdinimas | Vertinimas  |
| 1. NVŠ programos tikslingumas  | 1.1. Prioritetai | Programa atitinka savivaldybės nustatytus prioritetus, jei tokie yra |  |
| 1.2. Principai  | Teikėjas deklaruoja, kad vykdant programą bus vadovaujamasi NVŠ principais |  |
| 1.3. Tikslas | NVŠ programos tikslas formuluojamas aiškiai, atliepia programos visumą ir pagrindinę ugdomą kompetenciją.  |  |
| 1.4. Uždaviniai | Uždaviniai konkretūs, atspindintys siekiamą rezultatą.  |  |
| Teikėjas patvirtina, kad programos uždaviniai atitinka paraiškoje pateiktus bendruosius NVŠ programos uždavinius  |  |
| 2. Ugdymo turinys | 2.1. Temos ir veiklos | NVŠ programos sudėtinės dalys (temos) ir jas atskleisianti veikla siejasi su programos uždaviniais. Veiklų pobūdis ir trukmė subalansuoti (teorija ir praktika; fizinis aktyvumas ir protinė veikla, dvasinis tobulėjimas) |  |
| 2.2. Metodai | Atitinka numatytas ugdyti kompetencijas ir dera su NVŠ principais  |  |
| 2.3. Ugdomos kompetencijos | Įvardytos bendrosios (asmeninės, socialinės, iniciatyvumo ir kūrybingumo, komunikavimo, pažinimo, mokėjimo mokytis) kompetencijos. Aiškiai suformuluotos dalykinės kompetencijos. Deklaruojamos kompetencijos dera su veiklų temomis ir pobūdžiu |  |
| 3. NVŠ programos apimtis | Intensyvumas ir bendra trukmė | NVŠ programa nuosekli, orientuota į ilgalaikį ugdymą, veiklos neepizodinės, vykdoma mažiausiai 2 pedagoginio darbo val. per savaitę, mažiausiai 8 pedagoginio darbo val. per mėnesį |  |
| 4. Informacija apie vaikus | 4.1. Vaikų amžius | Teikėjas numato, kokiai tikslinei grupei skiriama programa |  |
| 4.2. Grupės dydis | Numatomas grupės dydis atitinka veiklos metodus ir tarnauja geriausiam rezultato įgyvendinimui |  |
| 4.3. Galimybės vaikų iniciatyvai | Numatyta galimybė atsiskleisti iniciatyvai, priimti sprendimus, pasirinkti ugdymo metodus, koreguoti turinį ir pan. |  |
| 5. Pažangos skatinimas ir vertinimas  | 5.1. Pažangos skatinimas | Aprašyta, kokiais būdais vaikai bus motyvuojami dalyvauti programoje ir siekti pažangos |  |
| 5.2. Pažangos vertinimas (įsivertinimas) | Numatytas vaikų pažangos vertinimas, dalyvavimas įsivertinime |  |
| 5.3. Pasiekimų paliudijimas | Numatyta, kokiais būdais bus pažymimi pasiekimai, įgytos kompetencijos ir kokiomis priemonėmis jie galės būti paliudyti |  |
| 6. Kokybė ir atsakomybė | 6.1. NVŠ mokytojų kvalifikacija | Programą įgyvenančių NVŠ mokytojų išsilavinimas, patirtis ir kvalifikacija tinkami sėkmingam programos įgyvendinimui |  |
| Teikėjas deklaruoja, kad programą įgyvendins asmenys, pagal Švietimo įstatymą turintys teisę dirbti NVŠ mokytojais |  |
| 6.2. mokymosi aplinka | Teikėjas deklaruoja, kad vaikai ugdysis sveikoje ir saugioje mokymo(-si) aplinkoje ir kad turi tinkamos įrangos ir priemonių NVŠ programos įgyvendinimui, turi lėšų NVŠ  |  |
| 6.3. Kitos Teikėjo atsakomybės | Teikėjas deklaruoja, kad turi lėšų NVŠ programos įgyvendinimo pradžiai ir kad vykdant programą bus laikomasi Neformaliojo vaikų švietimo programos atitikties reikalavimams paraiškos formos nuostatų |  |
|  |

|  |  |  |
| --- | --- | --- |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vertintojo vardas, pavardė) | \_\_\_\_\_\_\_\_\_\_\_\_\_\_\_(parašas) |

**3 priedas**

**NEFORMALIOJO VAIKŲ ŠVIETIMO LĖŠŲ PANAUDOJIMO ATASKAITA**

**Savivaldybė .........................**

**Švietimo teikėjo pavadinimas .........................**

|  |  |  |  |  |  |  |
| --- | --- | --- | --- | --- | --- | --- |
| Eil. Nr.  | Finansuotos neformaliojo vaikų švietimo programos pavadinimas | Programos kryptis | KTPRR kodas | Vaikų skaičius(einamųjų metų gruodžio 31 d.) | Gautos lėšos | Panaudotos lėšos  |
| 1. |  |  |  |  |  |  |
| 2.  |  |  |  |  |  |  |
| 3.  |  |  |  |  |  |  |
| 4.  |  |  |  |  |  |  |
| 5.  |  |  |  |  |  |  |
| 6.  |  |  |  |  |  |  |
| 7.  |  |  |  |  |  |  |